Ehdotus: neuvoston asetus tiettyjen Thaimaasta, Tsekistä, Turkista ja Venäjältä peräisin olevien rauta- tai teräsköysien ja -kaapeleiden tuontia koskevan lopullisen polkumyyntitullin käyttöönotosta ja väliaikaisen polkumyyntitullin kantamisesta lopullisesti annetun asetuksen (EY) N:o 1601/2001 muuttamisesta /* KOM/2002/0698 lopull. */





Ehdotus: NEUVOSTON ASETUS tiettyjen Thaimaasta, Tsekistä, Turkista ja Venäjältä peräisin olevien rauta- tai teräsköysien ja -kaapeleiden tuontia koskevan lopullisen polkumyyntitullin käyttöönotosta ja väliaikaisen polkumyyntitullin kantamisesta lopullisesti annetun asetuksen (EY) N:o 1601/2001 muuttamisesta (komission esittämä) PERUSTELUT Komissio aloitti 5 päivänä toukokuuta 2000 [1] polkumyyntimenettelyn, joka johti neuvoston asetuksella (EY) N:o 1601/2001 käyttöön otettuun lopulliseen polkumyyntitulliin tiettyjen muun muassa Turkista peräisin olevien rauta- ja teräsköysien ja kaapeleiden tuonnissa. [1] EYVL L 211, 4.8.2001, s. 1. Tulleista vapautettiin kuitenkin muun muassa yhden turkkilaisen viejän, jonka sitoumuksen komissio hyväksyi (vrt. komission asetus N:o 230/2001 [2]), tuottamat ja yhteisöön vietäväksi myymät tuotteet. Kyseinen yritys mainitaan edellä mainitussa asetuksessa. [2] EYVL L 34, 3.2.2001, s. 4. Turkkilainen yritys ilmoitti komissiolle haluavansa peruuttaa sitoumuksen. Tämän ehdotuksen tarkoituksena on tämän vuoksi ehdottaa neuvostolle asetuksen (EY) N:o 1601/2001 muuttamista lopullisen polkumyyntitullin välittömäksi käyttöönottamiseksi asianomaisen yrityksen tuonnissa. Samalla asianomaisen sitoumuksen hyväksyntä peruutetaan ja komission asetusta N:o 230/2001 muutetaan vastaavasti. Ehdotus: NEUVOSTON ASETUS tiettyjen Thaimaasta, Tsekistä, Turkista ja Venäjältä peräisin olevien rauta- tai teräsköysien ja -kaapeleiden tuontia koskevan lopullisen polkumyyntitullin käyttöönotosta ja väliaikaisen polkumyyntitullin kantamisesta lopullisesti annetun asetuksen (EY) N:o 1601/2001 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [3], ja erityisesti sen 8 artiklan, [3] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1). ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo seuraavaa: A. AIEMPI MENETTELY (1) Komissio aloitti 5 päivänä toukokuuta 2000 tiettyjen muun muassa Turkista peräisin olevien rauta- ja teräsköysien ja -kaapeleiden, jäljempänä 'asianomainen tuote', tuontia koskevan polkumyyntimenettelyn [4]. [4] EYVL C 127, 5.5.2000, s. 12. (2) Menettely johti neuvoston asetuksella (EY) N:o 1601/2001 [5] elokuussa 2001 käyttöön otettuun polkumyyntitulliin polkumyynnin vahingollisten vaikutusten poistamiseksi. [5] EYVL L 211, 4.8.2001, s. 1. (3) Väliaikaiset toimenpiteet otettiin käyttöön komission asetuksella (EY) N:o 230/2001 [6]. Samalla komissio hyväksyi 2 artiklan 1 kohdassa muun muassa turkkilaisen vientiä harjoittavan tuottajan Celik Halat ve Tel Sanayii A.S.:n hintasitoumuksen. Kyseisen yrityksen tuottamien ja suoraan viemien tuotteiden tuonti vapautettiin polkumyyntitullista 2 artiklan 2 kohdan mukaisesti. [6] EYVL L 34, 3.2.2001, s. 4. B. SITOUMUKSEN OMA-ALOITTEINEN PERUUTTAMINEN (4) Celik Halat ve Tel Sanayii A.S ilmoitti komissiolle haluavansa peruuttaa sitoumuksen. Tämän vuoksi yrityksen nimi on komission asetuksella (EY) N:o xxx/2002 poistettu komission asetuksen N:o 230/2001 2 artiklan 1 kohdasta, jossa luetellaan yritykset, joiden sitoumukset on hyväksytty. C. ASETUKSEN (EY) N:o 1601/2001 MUUTTAMINEN (5) Edellä esitetyn perusteella ja neuvoston asetuksen (EY) N:o 384/96 8 artiklan 9 kohdan mukaisesti asetuksen (EY) N:o 1601/2001 2 artiklan 1 kohtaa olisi muutettava vastaavasti ja Celik Halat ve Tel Sanayii A.S:n valmistamiin tuotteisiin olisi alettava soveltaa asetuksen (EY) N:o 1601/2001 1 artiklan 3 kohdassa kyseiselle yritykselle vahvistettua polkumyyntitullia (31,0 prosenttia), ON ANTANUT TÄMÄN ASETUKSEN: 1 artikla Korvataan neuvoston asetuksen (EY) N:o 1601/2001 2 artiklan 1 kohdassa oleva taulukko seuraavalla taulukolla: >TAULUKON PAIKKA> 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... päivänä ... kuuta. Neuvoston puolesta Puheenjohtaja